als_Latn dik_Latn sag_Latn
U quajt “shumë e fortë” deklarata e djeshme e Ambasadës së SHBA në Tiranë lidhur me përjashtimin e deputetit Doshi, por unë besoj se shumë e përmbajtur është. Duket se mezi e kanë pritur një rast të mirë amerikanët për t’u “bërtitur” shqiptarëve të vënë posht nga një valë aktesh kriminale, shpërthimesh, atentatesh, grabitjesh e rrëmbimesh.
Zemra e këtij mesazhi është fjalia: “Shtetet e Bashkuara e marrin seriozisht kanosjen e krimit dhe korrupsionit ndaj shoqërive të lira dhe demokratike”. ….Ky është lajmi më i mirë për Shqipërinë! Ky ton le të kuptohet se këtë herë vërtet e kanë seriozisht. Dhe “seriozitet” do të thotë kapje e demit nga brirët. Pra thirrje “të gjitha partive politike në Shqipëri të largojnë individët e përfshirë në veprimtari kriminale apo korruptive”. Më qartë se kaq nuk bëhet! Ai që e gjithë politika jonë, majtas e djathtas, i referohet si aleati ynë kryesor, përmes kësaj deklarate ka folur shkoqur fare, preraz e me ton për klasën drejtuese të vendit: NDAHU NGA KRIMI! Për ta nënvizuar edhe më fort, i referohet rezolutës së 24 dhjetorit 2014, asaj që bëri të mundur edhe rikthimin e PD në Kuvend. Jo më kot: Ajo është tërheqje vëmendje për një huq të lashtë sa shqiptar aq edhe politik shqiptar: Atë të hedhjes së lumit e menderosjes së kalit. Rezoluta e miratuar është detyrim për t’u zbatuar – tërheq vëmendjen SHBA
Dhe, siç thonë amerikanët, e fundit por jo më e parëndësishmja: DREJTËSIA. Mbyllja e kësaj deklarate prej 5 fjalish të shkurtra është: “Më tej, i bëjmë thirrje Prokurorit të Përgjithshëm të Shqipërisë të hetojë dhe ndjekë penalisht kriminelë dhe zyrtarë të korruptuar në të gjitha nivelet”.
“Zyrtarë të korruptuar në të gjitha nivelet”…duket se do të thotë “në të gjitha nivelet”. Pra edhe ato të lartat fare!
Me fal po ky tom doshi sot u inkriminua??????
Gaboj apo eshte deputet I RILINDJES???????
HAHAHA . RILINDJE LESHI
als_Latn als_Latn als_Latn als_Latn als_Latn als_Latn als_Latn